4. ΝΟΜΟΘΕΤ. ΔΙΑΓΑΓΜΑ υπ’ αριθ. 215 της 4/5 Οκτ. 1973 (ΦΕΚ Α΄ 270) Περί τυποποιήσεως αγροτικών προϊόντων, ιδρύσεως τοπικών αγορών αυτών και καταργήσεως διατάξεων τινών του Νόμ. 3475/1955. Με το άρθρ.14 Νόμ. 1409/30-30 Δεκ. 1983 (ΦΕΚ Α΄ 199), (κατωτ. αριθ. 9), ορίστηκε ότι όπου αναφέρεται στον άνω νόμο ο όρος «τοπική αγορά» νοείται ο όρος «περιφερειακή αγορά». Υποχρεωτική Τυποποίησις Άρθρ.1.-1.Τα πάσης φύσεως αγροτικά προϊόντα υπόκεινται εις υποχρεωτικήν τυποποίησιν, ήτις διενεργείται υπό των παραγωγών ή των οικείων Συνεταιριστικών Οργανώσεων αυτών. Ως τοιαύτα προϊόντα νοούνται και τα νωπά ιχθυηρά. 2.Τα τυποποιημένα αγροτικά προϊόντα δέον όπως φέρουν την απαιτουμένην σήμανσιν, ελεγχομένην υπό των αρμοδίων οργάνων ποιοτικού ελέγχου. Τοπικαί Αγοραί Άρθρ.2.-1.Ιδρύονται τοπικαί αγορά νωπών αγροτικών προϊόντων, ζώων και πτηνών προς σφαγήν ή νωπών κρεάτων αυτών, ως και νωπών ιχθυηρών εις τα παραγωγικά κέντρα των ειδών τούτων. 2.Εις τας εν τη προηγουμένη παραγράφω τοπικάς αγοράς ενεργείται διαπραγμάτευσις και πώλησις, επί τιμολογίω εκδιδομένω υπό των εν τη επομένη παραγράφω φορέων, πάντων των τυποποιημένων αγροτικών πορϊόντων, ως και των συμφώνως τω άρθρ.4 του παρόντος οριζομένων εκ των μη υποβληθέντων εισέτι εις υποχρεωτικήν τυποποίησιν τοιούτων. 3.Ως φορείς των τοπικών αγορών ορίζονται Γεωργικαί Συνεταιριστικαί Οργανώσεις. 4.Έκαστος των ως άνω φορέων δικαιούται ποσοστιαίου παρακρατήματος εκ της πραγματοποιουμένης τιμής πωλήσεως των εισκομιζομένων εις την τοπικήν αγοράν αγαθών έναντι των δαπανών ιδρύσεως και λειτουργίας ταύτης του υπολοίπου της αξίας περιερχομένου μετ’ εκκαθάρισιν εις τον δικαιούχον παραγωγόν. Υποχρεωτική διακίνησις δια των τοπικών αγορών Άρθρ.3.-1.Η διαπραγμάτευσις και πώλησις των εν παρ.2 του προηγουμένου άρθρου προϊόντων ενεργούνται μόνον εις τας τοπικάς αγοράς, η δε διακίνησις τούτων εις τα καταναλωτικά κέντρα απαγορεύεται άνευ του κατά την αυτήν παράγραφον εκδιδομένου τιμολογίου. 2.Αι διατάξεις της προηγουμένης παραγράφου του παρόντος άρθρου δεν εφαρμόζονται, προκειμένου περί καταναλωτικών κέντρων πληθυσμού μικρότερου των 10.000 κατοίκων, και δια τα εν αυτοίς παραγόμενα αγροτικά προϊόντα, εξαιρέσει των περιόδων, καθ’ ας τα ως άνω κέντρα συγκεντρώνουν  λόγω τουρισμού, πληθυσμόν μείζονος αριθμού. Δι’ αποφάσεων των οικείων Νομαρχών δημοσιευομένων εις την Εφημερίδα της Κυβερνήσεως ορίζονται: α)Η τοπική περιφερειακή σχέσις μεταξύ παραγωγής, καταναλώσεως και τοπικών αγορών. β)Ο τρόπος προσδιορισμού της εκτάσεως της περιφερείας των παραγωγικών κέντρων. γ)Ο τρόπος διαπιστώσεως του εν αυτοίς πληθυσμού. δ)Τα του ελέγχου της προελεύσεως των προϊόντων. 3.Ωσαύτως, δι’ αποφάσεων του Υπουργού Εθνικής Οικονομίας, δημοσιευομένων δια της Εφημερίδος της Κυβερνήσεως, δύναται να εξαιρώνται της εφαρμογής των διατάξεων της παρ.1 του παρόντος άρθρου αι προς εξαγωγην ή βιομηχανοποίησιν προοριζόμεναι ως και αι εις εκτέλεσιν σχετικών συμβάσεων παραγόμεναι ποσότητες αγροτικών προϊόντων. Εξουσιοδοτήσεις Άρθρ.4.-1.Δι’ αποφάσεων του Υπουργού Εθνικής Οικονομίας, δημοσιευομένων δια της Εφημερίδος της Κυβερνήσεως, καθορίζονται: α)Τα είδη των εν άρθρ.1 του παρόντος προϊόντων εφ’ ων επιβάλλεται τυποποίησις, οι κανόνες, αι προδιαγραφαί και η σήμανσις της τυποποιήσεως δι’ έκαστον τούτων ως και τα της ασκήσεως του οικείου ελέγχου. Με την υπ’ αριθ. 37227/25 Σεπτ.-9 Οκτ. 1987 (ΦΕΚ Β΄ 541) απόφ. Υπ. Γεωργίας και Εμπορίου καθορίστηκαν οι ποιοτικές προδιαγραφές για τα προσυσκευασμένα εγχώρια βρώσιμα όσπρια. Η παραπάνω απόφαση 37227/87 τροποποιήθηκε από την κοινή απόφαση των Υπουργών Γεωργίας και Εμπορίου της 1/20 Απρ. 1988 (ΦΕΚ Β΄ 209). β)Τα προϊόντα άτινα, καίτοι μη υποβληθέντα εισέτι κατά τα άνω εις τυποποίησιν, υπόκεινται εις υποχρεωτικήν, μέσω των Τοπικών Αγορών, διαπραγματεύσεων και πώλησιν. γ)Οι τόποι ιδρύσεως, οι φορείς και τα της διοικήσεως, διαχειρίσεως, και λειτουργίας των τοπικών αγορών. δ)Ο τρόπος της εν αυτοίς δημοσίας διαπραγματεύσεως και πωλήσεως των περί ων το παρόν προϊόντων. ε)Πάσα ετέρα αναγκαία λεπτομέρεια δια την εφαρμογήν του παρόντος. 2.Δι’ ομοίων αποφάσεων εγκρίνονται τα επιβαλλόμενα παρακρατήματα του άρθρ.2 παρ. 4 του παρόντος. ΄Αρθρ.5.-Οι παραβάται διατάξεων του παρόντος διώκονται και τιμωρούνται κατά το άρθρ.31 του Αγορανομικού Κώδικος, ως τούτο ισχύει εκάστοτε. (Αντί για τη σελ. 88,461(ε) Σελ. 88,461(ζ) Τεύχος ΙΒ-1-1 Σελ. 29 Αγορές Αγροτικών Προϊόντων 5.Β.ε.4 Καταργούμεναι διατάξεις Άρθρ.6.-Καταργούνται τα άρθρ.1 έως 5 και 8 του Νόμ. 3475/1955 «περί τυποποιήσεως νωπών αγροτικών προϊόντων και ιδρύσεως κεντρικών και τοπικών αγορών αυτών», ως και πάσα ετέρα διάταξις του Νόμου τούτου ρυθμίζουσα άλλως τα υπό του παρόντος ρυθμιζόμενα θέματα. 